**MATURITNÉ SKÚŠKY**

**VŠEOBECNÉ INFORMÁCIE**

* do septembra žiak posledného ročníka príslušného vzdelávacieho programu študijného odboru písomne oznámi koordinátorovi MS a tiež triednemu učiteľovi predmety, ktoré si zvolil
* žiak, ktorý dobrovoľne koná MS oznámi predmet, ktorý si zvolil (matematika)
* žiak so zdravotným znevýhodnením (vzdelávaný podľa individuálneho vzdelávacieho programu) oznámi aj spôsob vykonania maturitnej skúšky na základe žiadosti podľa §14 ods.8 vyhlášky č. 318/2008 Z.z.
* do 15. októbra žiak oznámi triednemu učiteľovi zmenu predmetov alebo zmenu spôsobov vykonania MS alebo dodatočné prihlásenie
* najneskôr do 31. januára môže povoliť riaditeľ školy zmeny v osobitných prípadoch, najmä zdravotný stav, dlhodobý pobyt v zahraničí

**EXTERNÁ ČASŤ (EČ)** – TEST (SJL, ANJ, MAT)

**PÍSOMNÁ FORMA INTERNEJ ČASTI (PFIČ)** – SLOH (SJL, ANJ)

**Termíny:**

***Riadny termín maturitnej skúšky:***

* **12. marec 2024** (utorok) **slovenský jazyk a literatúra**
* **13. marec 2024** (streda) **anglický jazyk**
* **14. marec 2024** (štvrtok) **matematika**

***Náhradný termín EČ a PFIČ maturitnej skúšky*** sa uskutoční v školskom roku 2023/2024 v dňoch **od 9. do 12. apríla 2024**, v závislosti od počtu žiakov prihlásených na náhradný termín.

***Opravný termín EČ a PFIČ maturitnej skúšky*** sa uskutoční v školskom roku 2023/2024 v dňoch **od 3. do 6. septembra 2024**.

EČ a PFIČ maturitnej skúšky môže žiak vykonať iba z jedného cudzieho jazyka, ktorý si žiak určí pri prihlasovaní na MS, pričom žiak strednej školy si vyberie, na akej úrovni ju chce vykonať (B1 alebo B2).

**PRAKTICKÁ ČASŤ ODBORNEJ ZLOŽKY** **MATURITNEJ SKÚŠKY 2024**

**Termín praktickej časti odbornej zložky maturitnej skúšky 2024 v našej škole:**

**pondelok 08. apríla - piatok 12. apríla 2024**

**ÚSTNA FORMA** **MATURITNEJ SKÚŠKY 2024**

**Termín ústnej formy maturitnej skúšky 2024 v našej škole:**

**pondelok 27. mája - piatok 31. mája 2024**

**PRIEBEH MATURITNEJ SKÚŠKY**

Jednotné, štátom zadané testy, ktoré píšu všetci maturanti v rovnaký čas. V prípade cudzích jazykov zodpovedajú obsahom a úrovňou náročnosti úrovni B2 alebo úrovni B1 Spoločného európskeho referenčného rámca Rady Európy.

|  |  |  |  |
| --- | --- | --- | --- |
| ***Predmet*** | ***Úroveň*** | ***Externá časť*** | ***Interná časť a jej formy*** |
| Písomná forma | Ústna forma |
| príprava | odpoveď |
| ***Slovenský jazyk a literatúra*** | - | 100 min | 150 min | 20 min | 20 min |
| ***Anglický jazyk*** | B2 | 120 min | 60 min | 20 min | 20 min |
| B1 | 100 min | 60 min | 20 min | 20 min |
|  ***Matematika*** |  | 150 min |  |  |  |
| ***Teoretická časť odbornej zložky*** | - | - | - | 30 min | 30 min |
| ***Praktická časť odbornej zložky*** | - | - | max. 24 hodín (príprava a výkon) |

**HODNOTENIE MATURITNEJ SKÚŠKY**

**Žiak môže vykonať ÚFIČ bez ohľadu na výsledok EČ a PFIČ !!**

**Žiak úspešne vykoná MS** (predmety s EČ , PFIČ a UFIČ) ak:

* hodnotenie ÚFIČ nie je horšie ako 3 a v PFIČ získa viac ako 25 % **alebo** v EČ viac ako 33%
* hodnotenie ÚFIČ je 4 a v PFIČ získa viac ako 25 % **a súčasne** v EČ viac ako 33 %

**Žiak úspešne vykoná MS** (predmety s EČ a UFIČ MAT) ak:

* hodnotenie ÚFIČ nie je horšie ako 3 a v EČ viac ako **25%**
* hodnotenie ÚFIČ je 4 a v EČ viac ako **33 %**

**Žiak úspešne vykoná MS** ( predmety ÚFIČ) ak:

* hodnotenie ÚFIČ nie je horšie ako 4

**Žiak úspešne vykoná EČ MS z dobrovoľného** predmetu (MAT), ak v nej získa viac ako 33%.

**Príklady hodnotenia a klasifikácie MS zo SJL a cudzích jazykov**

|  |  |  |  |
| --- | --- | --- | --- |
| **EČ - percento** | **PFIČ - percento** | **ÚFIČ - známka** | **žiak úspešne zmaturoval z predmetu** |
| viac ako 33 % | viac ako 25 % | 1,2,3,4 | ÁNO |
| viac ako 33 % | **25 % a menej** | 1,2,3 | ÁNO |
| **33 % a menej** | viac ako 25 % | 1,2,3 | ÁNO |
| **33 % a menej** | **25 % a menej** | 1,2,3,4,5 | **NIE !!!** |
| **napr. 55 %** | **10 %** | 3 | ÁNO |
| **napr. 0 %** | **35 %** | 3 | ÁNO |
| **napr. 33,3 %** | **25 %** | 3 | ÁNO |
| **napr. 33,3 %** | **25 %** | 4 | **NIE !!!** |
| **napr. 33 %** | **25 %** | 3 | **NIE !!!** |
| **napr. 10 %** | **25 %** | 2 | **NIE !!!** |
| **napr. 55 %** | **10 %** | 4 | **NIE !!!** |

**OPRAVNÁ MATURITNÁ SKÚŠKA**

* **Ak** žiak **neprospel najviac z 2 predmetov**, môže požiadať o opravnú skúšku. Bez žiadosti žiakovi nebude udelená možnosť opravnej maturitnej skúšky.
* **Žiak podáva žiadosť ŠMK**, ktorá povoľuje konať opravnú skúšku z predmetu, časti skúšky, foriem internej časti MS alebo ich kombinácie.
* **Oprava ústnej formy internej časti** MS - **september 2024, február 2025.**
* **Oprava externej časti** MS a **písomnej formy internej časti** MS – **september 2024, marec 2025.**
* Ak žiak **neprospel z 3 a viac predmetov**, jeho štúdium je považované za neúspešne ukončené, resp. neukončené.
* Postupnosť pri opravnej MS:
* 1. opravný termín
* 2. opravný termín
* opakovanie celej MS